text: Dramatiske billeder: Brandfolk måtte løbe for livet i Vejle
  20 april 2016 kl. 08.51
  Branden i Jysks forretning i Vejle udviklede sig dramatisk, da en mur væltede - og brandfolk måtte løbe for livet.
  Netop som beredskabet troede, at de havde styr på branden hos Jysk i det nordlige Vejle, blussede den onsdag formiddag op igen.
  Varmen var så voldsom at en mur pludselig styrtede sammen - og brandfolk måtte løbe for livet.
  Jysk-forretningen på Dandyvej deler indkørsel og parkeringsplads med en bilforhandler og et autoværksted, der den 11. januar 2015 blev ramt af en voldsom brand. Der er dog ingen grund til at antage, at de to brande har andet end adressen til fælles.
  